section_heading: Dizajn
paragraph_text: Zastava je imala dva vodoravna polja, plavo na gornjem dijelu i crno na donjem. Crna je boja označavala ugljen, dok je plava označavala čelik, dvije sirovine kojima je zajednica upravljala. Na poljima se nalazio niz najprije zlatnih, kasnije bijelih zvijezda jednakih broju država koje pripadaju Zajednici sve do 1986. godine, kada je odlučeno da se broj zaustavi na dvanaest. Ove su zvijezde bile jednako podijeljene između svakog polja, poravnane uz rub središnje crte razdvajanja. Ako je postojao neparan broj zvijezda, manji bi broj bio na gornjem polju.